  Наталья Тетерина Удмурт кырӟанъя «Элькуновидение-2018» вожвылъяськонын Юкаменск ёрослэсь данзэ бесерман воргорон Валерий Гуляев утёз. Конкурсын со аслэсьтыз «Гуртын вордски» кырӟанзэ быдэстоз. Со сярысь ивортодэтъя «Удмуртия» агентстволы ачиз кырӟась вераз. Валерий Гуляевлэн кылъёсызъя, кырӟанэн со ар талэсь азьвыл вырыны кутскиз. Та дыр ӵоже со удмурт но ӟуч кылын вить кырӟан гожтӥз ни. «Элькуновидениын» быдэстоно ужаз воргорон сюлэм висёнзэ возьматӥз. Юкаменск ёросысь колхозъёсты олань-талань каризы. Со кӧтбӧрдон луэ туннэ, и гожтӥ со колхоз сярысь кырӟан Валерий Гуляев, «Элькуновидение-2018» вожвылъяськонэ пыриськись«Элькуновидение» пыриськыны Валерий Гуляев кылем арын ик малпа вал, но дыр тырмымтэен мылкыдзэ туэ гинэ быдэстыны кылдӥз. Конкурсэ Юкаменск ёросысь кырӟась мукет артистъёсты учкон понна но кенеш басьтон понна пыриське. Мукетъёссэ учконо вал, кызьы гожто кырӟанъёс. Мон чылкак удмурт ӧвӧл, бесерман. Вераськоно, юалляськоно. <…> Удмуртэз мон яратӥсько, малы ке шуоно Удмуртиын улӥськом бере, удмурт кылэз но кулэ тодыны Валерий Гуляев, «Элькуновидение-2018» вожвылъяськонэ пыриськисьПусъём, азьвыл Валерий Гуляев гурт возёсын ужаз, колхоз бырем бере уйпала вахтаен ужаны ветлӥз, нош та дыре лулчеберет удысэ выжиз. Али воргорон Юкаменск ёросысь Бигерпочинка гуртысь клубен кивалтэ. Крезьгуро дышетсконэз ӧвӧл ке но, кырӟась арганэн шудыны быгатэ. Та талант Валерий Гуляевлы атаезлэсь кылиз. Тодэ вайытом, та дыре «Элькуновидение-2018» вожвылъяськонэ Эгра каргуртысь, Эгра ёросысь, Дэри, Алнаш, Можга, Юкаменск, Сюмси ёросъёсысь куриськонъёс вуизы. Озьы ик мылкыдзэс веразы Можга кар, Балезино, Вотка но Кияса ёросъёс. Тегъёс: Лулчеберет Удмуртия кырӟан Юкаменск Элькуновидение  